cyanic-selkie/wikianc huggingface dataset:
Rezā šahs Pehlevī
Dzīvesgājums
20.gs. sākumā Kadžaru dinastijas pārvaldīto Persiju savās ietekmes zonās bija sadalījusi Krievijas Impērija un Lielbritānija, un tā atradās puskoloniālas atkarības stāvoklī. Pirmā pasaules kara laikā neitrālo Persiju par kaujas lauku izmantoja krievu, osmaņu un britu armijas. Valsti plosīja dažādi dumpji un sacelšanās. Ap 1920. gadu šaha valdības vara nesniedzās tālāk par galvaspilsētu. Ziemeļus aizvien vairāk kontrolēja boļševiki, kas 1920. gada beigās plānoja doties uz Teherānu, lai pasludinātu padomju varu. Dienvidus kontrolējošajiem britiem bija nepieciešama spēcīgas valsts atjaunošanās.
Izmantojot Kadžaru valdnieka vājumu, ar britu atbalstu 1921. gada 21. februārī Rezā Hans ar aptuveni 3000 kareivjiem un patriotiskiem politiķiem ieņēma Teherānu. 1921. gada 26. februārī Persija ar padomju Krieviju noslēdza Draudzības līgumu, ar kuru boļševiki pameta Persijas teritoriju, taču saglabāja tiesības militāri iebrukt, ja uzskatītu, ka Persijas teritoriju uzbrukuma gatavošanai izmanto citu valstu spēki. Šis līguma punkts izrādījās liktenīgs 1941. gadā. Rezā Hans 25. aprīlī kļuva par Kara ministru jaunajā valdībā, kura sākotnēji koncentrējās uz spēcīgas valsts un armijas atjaunošanu, saglabājot tronī līdzšinējo šahu. Jau maijā Rezā Hans panāk apvērsuma plānotāja, premjerministra Sajeda Zias (Sayyed Zia) atstādināšanu no varas.
Pakāpeniski Rezā Hans armijas vadībā nostabilizēja valsti, apspiežot neapmierināto žandarmu un irāņu cilšu dumpjus. 1923. gadā, pēc atentāta sazvērestības atklāšanas, kurā bija iesaistīts premjerministrs, Rezā Hans pats ieņēma premjerministra amatu. Šahs devās uz Eiropu ārstēties, un atteicās atgriezties Persijā. Sekojot Ataturka piemēram Turcijā, Rezā Hans sākotnēji domāja izveidot autoritāru republiku, taču konservatīvā Persijas garīdzniecība to uzskatīja par pārāk radikālu soli, kas varētu apdraudēt reliģijas lomu sabiedrībā. Persijas medžliss 1925. gada februārī viņam piešķīra armijas virspavēlnieka amatu, ko tradicionāli ieņēma šahs. 12. decembrī medžliss nobalsoja par šaha Ahmada gāšanu no troņa un ievēlēja Rezā Hanu par jauno šahu, kurš kronējoties 1926. gada 26. aprīlī pieņēma Pehlevī, kā jaunās dinastijas nosaukumu. Medžlisa vēlēšanas šaha valdīšanas laikā nebija demokrātiskas un tas zaudēja reāla parlamenta funkcijas, apstiprinot visus šaha lēmumus.
Rezā šahs turpināja plašu valsts centralizācijas un reformu kursu, apspieda tradicionālo Persijas cilšu autonomiju un aizliedza azerbaidžāņu valodas lietošanu, reformēja finanses un nostiprināja armiju, 1925. gada jūnijā ieviešot vispārējo karaklausību. Irāņu virsniekus sūtīja mācīties uz ārzemēm. Armijas skaitliskais sastāvs 1941. gadā bija pieaudzis līdz 183 863 kareivjiem. 1925. gada maijā ieviesa tējas un cukura monopolu, 1927. gadā pieņēma lēmumu par Nacionālās bankas izveidošanu. Lai aizvietotu reliģiskās šariata tiesas, 1925. gadā pieņēma jaunu kriminālkodeksu un 1926. gadā civillikumu, kas balstījās Rietumeiropas paraugos. 1927. gadā sāka Transirānas dzelzceļa būvniecību, ko pabeidza 1938. gadā. 1928. gadā Irāna lauza nevienlīdzīgos privilēģiju līgumus ar Eiropas lielvarām, kas eiropiešus atbrīvoja no Irānas jurisdikcijas.
Rezā šaha jaunā armija izmantoja jaunizveidoto lielceļu tīklu, lai apspiestu irāņu cilšu un mazākumtautību autonomiju un dumpjus. 1922. gadā sākās kampaņa pret kurdiem, kam sekoja šahsevanu, bahtijaru, loru un turkmēņu apspiešana. Centrālā vara pakļāva Hūzestānas provinci. Cilšu un mazākumtautību vīriešus iesauca nacionālajā armijā. 1929. gadā uzliesmoja kaškai un baluču sacelšanās. Cilšu vadoņiem turpmāk lielākā daļa laika bija jāpavada Teherānā, nepaklausības gadījumā tos ieslodzīja un nogalināja. 1933. gadā sāka apspiest nomadu cilšu sezonālo migrāciju no vasaras uz ziemas ganībām, liekot tām apmesties ciematos, kurus kontrolēja militārie gubernatori.
Ārpolitikā šahs bija spiests uzturēt labas attiecības ar Lielbritāniju, tās līdzsvarojot ar labām attiecībām ar jauno PSRS. Vienlaikus attīstīja kontaktus ar Turciju un Vāciju, kuras tehniskie eksperti drīz sāka attīstīt Irānas ekonomiku. 1931. gadā šahs piešķīra vācu lidsabiedrībai Lufthansa tiesības veikt lidojumus uz Persiju. Persijā sāka strādāt vācu tehniskie eksperti un itāļu karaflotes instruktori. 1932. gadā šahs lauza 1901. gadā noslēgto naftas ieguves koncesijas līgumu ar britiem, noslēdzot jaunu līgumu ar nedaudz labākiem noteikumiem 1933. gadā. 1938. gadā kroņprincis Mohammads apprecēja Ēģiptes karaļa meitu, tā apliecinot dinastijas prestižu.
Varas pēdējos gados kļuva aizvien autoritārāks, režīmu balstot uz armiju, kuras finansējums nemitīgi palielinājās. Ierēdniecība baidījās izrādīt neatkarīgu iniciatīvu, pieauga korupcija. 1936. gadā armija pārkāpa tradīciju, nemieru apspiešanas laikā iebrūkot svētvietā Mešhedas pilsētā, nogalinot vairākus desmitus cilvēku. Šajā laikā šahs arī izrēķinājās ar vairākiem jau ieslodzītajiem cilšu vadoņiem un politiķiem, tos cietumā nogalinot.
Sākoties Otrajam pasaules karam, Irāna pasludināja neitralitāti, turpinot uzturēt attiecības ar Trešo reihu un neļaujot britiem veikt karamateriālu tranzītu uz PSRS pa Transirānas dzelzceļu. Tas noveda pie abu lielvalstu militāra iebrukuma Irānā 1941. gada 25. augustā. Irānas armija izrādīja minimālu pretestību, kareivjiem padodoties, bēgot, vai paliekot kazarmās. Briti šaham piedāvāja vienīgo iespēju, kā saglabāt dinastijas varu — nodot troni dēlam un pamest valsti. Sākotnēji šahs tika izsūtīts uz Maurīciju un vēlāk Dienvidāfriku, kur mira. Sākotnēji apglabāts Ēģiptē, bet vēlāk pārapbedīts Irānā. Tuvojoties Irānas islāma revolūcijas uzvarai, tālaika šahs ar ģimeni bēga no valsts, līdzi paņemot tēva pīšļus, kas atkal apbedīti Ēģiptē. Rezā šaha mauzoleju nojauca drīz pēc revolūcijas uzvaras, 1979. gadā.
Spīdzenieku pilskalns
Spīdzenieku pilskalns ir pilskalns, kas atrodas Alūksnes novada Alsviķu pagastā, uz dienvidiem no Alsviķiem, netālu no valsts autoceļa P34 (Sinole — Silakrogs).
Ivona Jezierska
Ivona Jezierska (en; dzimusi 1958. gadā) ir ASV FIDE meistare šahā (1985).
Biogrāfija
1978. gadā ieņēmusi 5. vietu Polijas sieviešu šaha čempionātā. 1980. gadu sākumā pārcēlusies uz dzīvi ASV. Vairāku ASV sieviešu šaha čempionātu dalībniece. 1995. gadā Kišiņevā piedalījusies Pasaules čempionāta šahā sievietēm starpzonu turnīrā, kurā ieņēmusi 50. vietu.
Pārstāvējusi ASV Pasaules sieviešu šaha olimpiādēs:
Kopš 2000. gadu vidus reti piedalās šaha turnīros.
Rāi akmeņi
Rāi akmeņi (en) jeb Japas akmeņi ir dažāda izmēra akmeņi, kas izvietoti Mikronēzijas valsts Japas arhipelāgā, un kas līdz 20. gadsimta sākumam kalpoja par Japas arhipelāga naudas sistēmu.
Rāi akmeņi ir apmēram 6000 dažāda izmēra (no 7 centimetriem līdz par 4 metriem diametrā) riņķveida kalcīta, retāk aragonīta, akmeņi ar caurumu vidū to transportēšanai. Tā kā akmeņi parasti ir smagi, kalpojot par naudu un mainot īpašnieku, pašus akmeņus fiziski nepārvietoja, bet mutvārdos vienojās, ka akmens īpašnieks ir mainījies. Akmeņu īpašumtiesības apliecināja mutvārdu konsenss par piederību. Sistēmas darbības principu varētu raksturot kā izkliedētās skaitļošanas paraugu.
Ziļi (Zaļesjes pagasts)
Ziļi ir ciems Zilupes novada Zaļesjes pagastā. Izvietojies pagasta rietumos 11 km no pagasta centra Zaļesjes, 7 km no novada centra Zilupes un 302,7 km no Rīgas.
Rāi akmeņi
Tā kā Japas arhipelāgā šāda materiāla akmeņu nebija, tos ieguva apkārtējās Mikronēzijas salās, visbiežāk Palau un Guamā, visvairāk starp 1000. un 1600. gadu. Mūsdienās Japas arhipelāgā funkcionē ASV dolārs, tomēr pēc tradīcijas akmeņi kādam pieder, bet paši akmeņi ir Japas štata simbols. Kopš 2004. gada Rāi akmeņi ir UNESCO Pasaules mantojuma saraksta kandidāts.
Ziļi (Zaļesjes pagasts)
Apdzīvotā vieta izvietojusies pie autoceļa V517 (Pakalni–Lauderi–Ploski), Istras upes krastā.
Helmuts Rāns
Helmuts Rāns (de, dzimis, miris ) bija Vācijas futbolists, spēlēja uzbrucēja pozīcijā, bijis Rietumvācijas futbola izlases dalībnieks.
Waterloo (dziesma)
Waterloo ir Zviedrijas popgrupas ABBA singls no viņu otrā studijas albuma Waterloo. Ar šo dziesmu grupa uzvarēja 1974. gada Eirovīzijā.
Helmuts Rāns
Lielāko daļu spēlētāja karjeras pavadījis savas dzimtās pilsētas Esenes komandā Rot-Weiss Essen, kur 1955. gadā kļuvis par valsts čempionu, bet 1953. gadā izcīnījis Vācijas kausu.
Waterloo (dziesma)
Tika izdota dziesmas versija zviedru un angļu valodā. Waterloo kļuva par grupas pirmo singlu, kas vairākās valstīs ierindojās topa pirmajā vietā, ASV tas ierindojās topa pirmajā desmitniekā. Kopā ir pārdoti gandrīz 6 miljoni dziesmas kopiju, tādējādi tas ir viens no visu laiku labāk pārdotākajiem singliem. 2005. gadā dziesma tika atzīta par visu laiku labāko dziesmu Eirovīzijas vēsturē 50 gadu Eirovīzijas jubilejas koncertā.
Dziesmas vēsture
Waterloo tika rakstīta kā dziesma 1974. Eirovīzijas dziesmu konkursam, pēc tam, kad grupa finišēja trešā ar Ring Ring iepriekšējā gada Zviedrijas Eirovīzijas atlases konkursā Melodifestivalen. ABBA izvēlējās Waterloo citas savas dziesmas — Hasta Mañana — vietā. Dziesma ir par meiteni, kas gatavojas padoties romantikai, gluži kā Napoleonam nācās padoties Vaterlo kaujā 1815. gadā. Sākotnējais dziesmas nosaukums bija Honey Pie. Dziesmu sākotnēji bija iecerēts veidot ar rokmūzikas un džeza elementiem, bet vēlāk tika nolemts dziesmu veidot ar glemroka un disko ritmu.
Francs Johans Nerlings
Francs Johans Nerlings (, dzimis, miris ) bija vācbaltiešu izcelsmes luterāņu mācītājs.
No 1843 .līdz 1846. gadam mācījās skolā Aizputē. No 1846. līdz 1853. gadam Tērbatas guberņas ģimnāzijā, no 1854. līdz 1857. gadam studēja teoloģiju Tērbatas universitātē. Ordinēts 1861. gadā. No 1862. līdz 1905. gadam - mācītājs Jervā-Madisē (mūsdienās Jervas apriņķī, Igaunijā). Franca Johana brālis Arnolds Vilhelms Nerlings arī bija mācītājs.
Nacionālo Olimpisko komiteju asociācija
Nacionālo Olimpisko komiteju asociācija (ANOC) ir starptautiska organizācija, kas apvieno pašreizējās 206 nacionālās olimpiskās komitejas (NOK), kuras atzinusi Starptautiskā Olimpiskā komiteja (SOK). Asociētās locekles ir astoņas nacionālās olimpiskās komitejas, kuras neatzīst Starptautiskā olimpiskā komiteja, bet kuras atzīst kontinentālās asociācijas.
Uztura bagātinātāji
Uztura bagātinātāji ir pārtikas produkti parastā uztura papildināšanai koncentrētu uzturvielu (vitamīnu un minerālvielu) veidā vai citas vielas, kurām ir uzturvērtība vai fizioloģiska ietekme, atsevišķi vai kombinācijās. Uztura bagātinātājus realizē noteiktās devās kapsulās, pastilās, tabletēs, dražejās un citos līdzīgos veidos, pulvera maisiņos, ampulās, pilināmās pudelītēs un citā līdzīgā šķidruma un pulvera veidā, kas paredzēts lietošanai mazā un nomērītā daudzumā.
Helmuts Rāns
Rietumvācijas futbola izlasi pārstāvējis no 1951. līdz 1960. gadam, kopumā 40 mačos gūstot 21 vārtus. Kļuvis par Vācijas futbola leģendu, gūstot uzvaras vārtus 1954. gada FIFA Pasaules kausa finālā, kas ļāva izlasei izcīnīt pirmo Pasaules kausu. Piedalījies arī 1958. gada FIFA Pasaules kausā.
Uztura bagātinātāji
Latvijas iedzīvotājiem uzturā visvairāk raksturīgs joda, fluora, selēna, kalcija, folskābes, B12, C un E vitamīnu, kā arī ω-3 taukskābju trūkums. 2012. gadā Latvijā Pārtikas un veterinārā dienesta datubāzē bija iekļauti mazliet vairāk nekā 4000 uztura bagātinātāju, no kuriem aptuveni 85% bija reģistrēti pēdējos piecos gados (2011. gadā — 717, 2010. gadā — 541, 2009. gadā — 440, 2008. gadā — 883, bet 2007. gadā — 1095 jauni uztura bagātinātāji), savukārt 13,5% ražoti Latvijā (visvairāk SIA Aptiekā — 143, Silvanolā — 77 un Inovatīvo biomedicīnas tehnoloģiju institūtā — 55 uztura bagātinātāji).
Nacionālo Olimpisko komiteju asociācija
Vēsture
Nacionālo Olimpisko komiteju asociācija tika nodibināta 1979. gada jūnijā Ģenerālās asamblejas laikā Sanhuanā, Puertoriko.
Nacionālo Olimpisko komiteju asociācijas biedri
ANOC biedri ir iesaistīti vienā no piecām kontinentālajām asociācijām:
Ūziņi
Ūziņi ir ciems Jelgavas novada Zaļenieku pagastā. Atrodas pagasta austrumu daļā 6 km no pagasta centra Zaļeniekiem, 21 km no novada centra Jelgavas un 61 km no Rīgas.
Ciemā atrodas Ūziņu bibliotēka, kurā tiek veikta vietējās vēstures izzināšana, dzimtu vēstures pētniecība.
Anna Veidele
Anna Veidele (de; dzimusi Kufšteinē, Austrijā) ir vācu biatloniste.
Karjera
Ar biatlonu sākusi nodarboties 2010. gadā. 2014. gada Pasaules čempionātā jauniešiem Preskailā, ASV, izcīnīja divas sudraba medaļas — sprintā un iedzīšanā. 2014.—2015. gada sezonā sāka piedalīties IBU kausa posmos. 2015. gada Pasules čempionātā junioriem Raubičos ieguva bronzas medaļu stafetē. 2017. gada Eiropas čempionātā junioriem Nove Mesto uzvarēja 12,5 km individuālajā distancē. Tajā pašā gadā Pasaules čempionātā junioriem, kas risinājās Brezno, izcīnīja bronzu individuālajā distancē un sudraba godalgu stafetē. Kontiolahti uzvarēja IBU kausa posmā sprintā.
Pasaules kausa sacensībās debitēja Pokļukā ar 66. vietu 15 km individuālajā distancē. Tajā pašā posmā izcīnīja 10. vietu sprintā un 11. vietu iedzīšanā, iegūstot arī pirmos punktus Pasaules kausa ieskaitē.
2022.—2023. gada Pasaules kausa sezonas pirmajā posmā Kontiolahti tika iekļauta Vācijas komandā stafetē. Komanda finišēja otrajā vietā, Veidelei tas bija pirmais pjedestāls karjerā Pasaules kausa posmos. Tajā pašā posmā sprintā ieņēma 5. vietu, kas līdz šim ir augstākais individuālais sasniegums. Savā pirmajā Pasaules čempionātā 2023. gadā Oberhofā startēja tikai 15 km distancē un ieņēma 87. vietu, 8 reizes kļūdoties šaušanā.
Padures muiža
Vēsture
Pirmās ziņas par Paduri ir datējamas ar 1404. gadu, kad Livonijas ordeņa mestrs Dītrihs fon Torka to izdeva lēnī Hermanim Grundim (Hermann Grundys) Kuldīgas komturejā pie Ventas. 1526. gadā Valters fon Pletenbergs tās izlēņoja Jakobam Frankam, vēlāk tā piederēja Johanam fon Dēnhofam (1652—1682) un Korfu dzimtai (1702—1799). Gerhards Heinrihs Padures muižu kā ķīlu laika posmā no 1799. līdz 1808. gadam nodeva Georgam fon Šrēderam.
1814. gadā uz Krieviju aizceļojušā Korfa īpašumiem pasludināja bankrotu un sakarā ar senāta dekrētu (ukaz) Paduri izpārdeva vairāksolīšanā. Par 35 tūksošiem sudraba rubļu muižu 1828. gadā īpašumā ieguva Ernestīne Štempele, kas bija laulāta ar Frīdrihu Reinholdu Štempeli (1755-1858). 1837. gadā muižas īpašniece ieķīlāja Paduri par 60 000 rubļiem Rīgas skotu izcelsmes tirgotājam Dž. L. Balfūram (John Lowis Balfour). Pēc viņa muižā saimniekoja viņa dēls Edvards, bet pēc viņa nāves 1866. gadā viņa atraitne, 1878. gadā muižas pārvaldīšanu pārņēma Ādolfs Balfūrs. 1921. gadā Ādolfu Balfūru kopā ar viņa kučieri nogalināja netālu no Struņķukroga, muiža uz neilgu laiku nonāca viņa māsas dēla J.Serafima īpašumā.
Muižas plānojums un iekārtojums
Kungu māja, kura ir uzcelta parādes pagalma malā, pretī iebraucamajam ceļam, ir veidota klasicisma jeb ampīra stilā. Pēc 1837. gada celtā Padures muižas kungu māja ir valsts nozīmes arhitektūras piemineklis. Kopš tās būvēšanas laika ir saglabājušās gandrīz visas autentiskās durvis, trīs koka kāpnes, astoņas podiņu krāsnis, kā arī klasicisma un historisma manierē veidoti zīmējumi uz sienām un griestiem.
19.gs. sākumā pēc angļu ainavu parauga veidotajā un Balfūra ierīkotajā parkā līdz mūsdienām rietumu daļā ir saglabājusies senā liepu aleja. Padures muižas parks ir valsts nozīmes kultūras pieminekļa sastāvdaļa.
3. autobusu maršruts (Liepāja)
3. autobusu maršruts ir Liepājas sabiedriskā transporta autobusu maršruts, kas kursē no Mirdzas Ķempes ielas līdz Pulkveža Brieža ielai.
Maršruts
Maršruts iet no Mirdzas Ķempes ielai līdz Pulkveža Brieža ielai pa šīm ielām: Mirdzas Ķempes iela, Ganību iela, Eduarda Tisē iela, Dzērves iela, Lauku iela, Zirņu iela, Kļāva Ukstiņa iela, Siena iela, Kuršu laukums, Kungu iela, Lielā iela, Rīgas iela, Raiņa iela, Oskara Kalpaka iela, Flotes iela, Krūmu iela, Ziemeļu iela, Ventspils iela, Pulvera iela, Cukura iela, Ģenerāļa Baloža iela.
Maršruts iet no Pulkveža Brieža ielai līdz Mirdzas Ķempes ielai pa šīm ielām: Ģenerāļa Baloža iela, Cukura iela, Pulvera iela, Ventspils iela, Ziemeļu iela, Krūmu iela, Flotes iela, Oskara Kalpaka iela, Raiņa iela, Rīgas iela, Lielā iela, Peldu iela, Kuršu laukums, Siena iela, Kuršu iela, Ezera iela, Ganību iela, Lauku iela, Dzērves iela, Eduarda Tisē iela, Ganību iela, Mirdzas Ķempes iela.
Berezovka
Berezovka var būt:
Kurmenes iela (Rīga)
Kurmenes iela ir iela Rīgā, Zemgales priekšpilsētā, Bieriņu apkaimē, pilsētas daļā Mārupē. Kurmenes iela sākas krustojumā ar Cēres ielu, turpinās dienvidu virzienā un beidzas pie Rīgas robežas krustojumā ar Sīpeles ielu, taču turpinās Mārupes novadā, Mārupē ar tādu pat nosaukumu Kurmenes iela. Ielas kopējais garums ir 330 metri, tā klāta ar asfalta un grants segumu. Kurmenes ielā ir tikai savrupmāju apbūve.
Iela nosaukta Kurmenes — pagasta centra Bauskas novadā — vārdā.
Velka Deštna
Velka Deštna (cz) ir Centrālo Sudetu un Orlices kalnu augstākā virsotne Čehijas ziemeļos, pie Polijas robežas. Tā ir 1115 metrus augsta.
Bārdainais grifs
Bārdainais grifs (Gypaetus barbatus) ir plēsīgais maitas putns, kas ir vienīgā suga bārdaino grifu ģintī (Gypaetus), kas savukārt ietilpst bārdaino grifu apakšdzimtā (Gypaetinae). Šie putni ir sastopami Āfrikā, Dienvideiropā, Tuvajos Austrumos un Centrālāzijā. Tie galvenokārt mājo kalnainos apvidos, parasti augstāk nekā 1500 m virs jūras līmeņa.
Izplatība
Bārdainajam grifam ir samērā plaša izplatība Eiropā, Āzijā un Āfrikā, aptverot lielāko daļu kalnu masīvu. Eirāzijā tas sastopams Pirenejos, Alpos, Kaukāzā, Zāgrosa kalnos, Elbursa kalnos, Altajā, Himalajos, Arābijas pussalā un Ķīnas rietumos un centrālajā daļā. Āfrikā bārdainais grifs mājo Atlasa kalnos, Etiopijas kalnienē un uz dienvidiem no Sudānas līdz Zairas ziemeļaustrumiem, centrālajai Kenijai un Tanzānijas ziemeļiem. Neliela, izolēta populācija mājo Drakonu kalnos Dienvidāfrikā.
Izskats
Bārdainais grifs ir viens no lielākajiem un krāšņākajiem grifiem. Tā kopējais ķermeņa garums ir 100—120 cm, masa 4,5—7 kg. Eirāzijā dzīvojošie bārdainie grifi ir lielāki nekā Āfrikā dzīvojošie, turklāt Himalajos dzīvojošie ir vislielākie. Kā tas vanagu dzimtai raksturīgs mātītes ir nedaudz lielākas nekā tēviņi. Bārdainajam grifam ir ļoti gari, slaidi spārni, to garums ir 71,5—92 cm. Arī aste ir gara, kas sasniedz 42,7—52 cm. Tik lielam putnam rumpis (bez galvas, kakla un astes) ir salīdzinoši īss, tikai 8,8—10 cm.
Atšķirībā no citiem maitas putniem bārdainajam grifam galva nav kaila. Tā galva proporcionāli ir neliela, bet kakls spēcīgs un salīdzinoši masīvs. Arī pēdas ir lielas un spēcīgas. Pieaugušam bārdainajam grifam ir pelēkbrūna, rudi brūna vai gaiši pelēka galva, vēders un kājas. Mugura tumši brūna, reizēm gandrīz melna. Spārni un aste tumši pelēki. Piere gaišā smilšu krāsā, kas spilgti kontrastē ar tumšo joslu ap acīm un zodu, zem kura veidojas neliela, melna bārda. Jaunie putni ir tumši viscauri. Pieauguša putna apspalvojuma krāsu tie sasniedz 5 gadu vecumā.
Uzvedība un barošanās
Kā visi citi maitas putni bārdainais grifs pamatā pārtiek no maitas, bet tas priekšroku dod kaulu smadzenēm nevis gaļai. No visas apēstās barības 85—90% ir kaulu smadzenes. Bārdainais grifs ir vienīgais putns pasaulē, kas specializējies kaulu smadzeņu ēšanā. Mazākus kaulus tas norij veselus vai lielākus pārlauztus. Kaulus bārdainais grifs lauž dažādos veidos. Vidēja izmēra kaulus (līdz aitu stilba diametra kauliem) tas salauž ar knābi un, ja nepieciešams, tos iespīlē starp akmeņiem. Spēcīgajā kuņģa sulā kauli ātri izšķīst. Bārdainais grifs ir iemācījies lielākus kaulus, kurus pats nespēj salauzt ar knābi un kurus nevar norīt veselus, pacelt gaisā līdz 50—150 metriem un nomest zemē uz klintīm un akmeņiem, kur tie sašķīst mazākos gabalos. Tas spēj pacelt gaisā kaulus, kuru diametrs ir līdz 10 cm un svars vairāk kā 4 kg. Pēc kaulu nomešanas bārdainais grifs tos pārbauda un, ja nepieciešams, kaulu mešanu pret akmeņiem atkārto. Jaunie putni šo kaulu smalcināšanas paņēmienu iemācās no saviem vecākiem. Paiet apmēram 7 gadi līdz šis iemaņas tiek pilnībā apgūtas. Reizēm bārdainais grifs uzbrūk dzīviem upuriem, iespējams, daudz biežāk kā citi grifi. Medījums tiek noķerts, pacelts gaisā un nomests zemē.
Ligzdošana
Bārdainie grifi veido monogāmus pārus. Katram pārim ir liela teritorija. Ligzda parasti tiek būvēta uz kādas klints radzes vai nelielā alā, celtniecībai tiek izmantoti palieli zari. Ligzda no iekšpuses tiek izklāta ar vilnu, ādu vai reizēm ar dažādiem cilvēku atkritumiem. Atkarībā no ģeogrāfiskā reģiona ligzdošanas laiks ir atšķirīgs. Riesta laikā pāris viens otram izrāda uzmanību, izpildot dažādus kopīgus akrobātiskus lidojumus. Dējumā ir 1—2 olām, kuras tiek perētas 53—60 dienas. Mazuļi no ligzdas izlido pēc 100—130 dienām, bet ir atkarīgi no vecākiem līdz gada vecumam.
Sistemātika
Kopumā dažādos informācijas avotos tiek atzīmētas 13 bārdainā grifa pasugas, tomēr tikai 2 no tām tiek atzītas oficiāli:
Džonatans Penrouzs
Džonatans Penrouzs (en; dzimis Kolčesterā, miris ) bija Lielbritānijas starptautiskais lielmeistars šahā (1993).
Biogrāfija
Pazīstamā britu psihiatra un medicīnas ģenētiķa Laionela Penrouza (1898—1972) dēls, matemātiķa Rodžera Penrouza brālis, psiholoģijas doktors, Britu impērijas ordeņa virsnieks.
Šahu iemācījies spēlēt četru gadu vecumā. 14 gadu vecumā uzvarējis Anglijas jauniešu šaha čempionātā. 1949. gada Londonas pilsētas šaha čempionāta uzvarētājs. 1953. gadā piedalījies Pasaules jauniešu šaha čempionātā, kurā dalījis 5.-8. vietu. Desmit reizes uzvarējis Anglijas šaha čempionātos (1958—1963, 1966—1969). Šaha pasaulē kļuvis pazīstams pēc savas uzvaras pār toreizējo Pasaules šaha čempionu Mihailu Tālu 1960. gada Pasaules šaha olimpiādes pēdējā kārtā. Tas bija vienīgais Padomju Savienības šahistu zaudējums 14. šaha olimpiādē Leipcigā.
Sirils Verbrigs
Sirils Verbrigs (fr; dzimis, miris ) bija beļģu paukotājs, startēja 1900. gada vasaras olimpiskajās spēlēs Parīzē un 1906. gada neoficiālajās olimpiskajās spēlēs Atēnās, kur izcīnīja divas zelta medaļas.
Bērziņi (Jaunlaicenes pagasts)
Bērziņi (augšzemnieku dialektā: Bierziņi) ir ciems Alūksnes novada Jaunlaicenes pagastā. Atrodas pagasta dienvidu daļā 4 km no pagasta centra Jaunlaicenes, 14 km no novada centra Alūksnes un 192 km no Rīgas.
Apdzīvotā vieta atrodas pie autoceļa V383, Rūcu ezera krastā.
Sirils Verbrigs
Verbrigs 1900. gada Parīzes olimpiskajās spēlēs startēja paukošanā ar floreti profesionāļiem. Šajā disciplīnā viņš ieguva 15. vietu. 1906. gada Atēnu neoficiālajās olimpiskajās spēlēs viņš startēja divās profesionāļu disciplīnās — paukošana ar špagu un paukošana ar zobenu. Abās šajās disciplīnās viņš izcīnīja zelta medaļas.
Džentile
Džentile var būt:
Tamira Mensa-Stoka
Tamira Mensa-Stoka (en; dzimusi ) ir afroamerikāņu brīvā stila cīkstone, 2020. gada vasaras olimpisko spēļu čempione.
Biogrāfija
Tamira mācījās Keitijas vidusskolā, Teksasā, un sākumā nodarbojās ar vieglatlētiku. Viņa pievienojās cīkstoņiem otrajā kursā, 15 gadu vecumā, pēc tam, kad māsa un cīņas sporta treneris Marks Balsers pārliecināja viņu piedalīties cīņas treniņā.
2010. un 2011. gadā viņa kļuva par Teksasas vidusskolas meiteņu čempioni, pēc tam, kad 2009. gadā bija otrā. 2010. gadā viņa kļuva arī par ASV junioru vicečempioni.
Pēc vidusskolas Tamira apmeklēja Veilenda baptitu universitāti (Wayland Baptist University). 2013. gadā viņa bija trešajā un 2015. gadā pirmajā vietā ASV Universitāšu čempionātā.
Karjera
Lai gan Tamira uzvarēja 2016. gada ASV olimpiskajās atlases sacensībās svara klasē līdz 68 kg, neviena no ASV cīkstonēm nebija nodrošinājusi vietu, lai 2016. gada Rio olimpiskajās spēlēs varētu startēt attiecīgajā 68 kg svara kategorijā, tāpēc viņa uz Brazīliju brauca kā treniņa partnere citām komandas cīkstonēm, kurām bija tiesības startēt citās svara kategorijās.
2019. gada pasaules čempionātā viņa izcīnīja zelta medaļu 68 kg svara kategorijā, kā arī kvalificējās pārstāvēt ASV 2020. gada vasaras olimpiskajās spēlēs. Viņa bija viena no trim ASV zelta medaļniecēm 2019. gada pasaules čempionātā, kas bija pirmais gadījums, kad ASV delegācija vienā pasaules čempionātā izcīnīja trīs zelta medaļas sieviešu cīņas sacensībās. 2018. gada pasaules čempionātā Tamīra izcīnīja bronzas medaļu.
2021. gada 3. augustā 2020. gada vasaras olimpiskajās spēlēs viņa izcīnīja olimpisko zelta medaļu svara kategorijā 68 kg, pēc tam, kad finālā ar 4:1 uzvarēja Nigērijas cīkstoni Blesingu Oborududu. Viņa kļuva par pirmo afroamerikāņu cīkstoni, kas izcīnījusi olimpisko zeltu un tikai otro amerikānieti, kas ieguvusi zeltu, pēc Helēnas Marulisas 2016. gadā.
Privātā dzīve
2016. gadā Mensa-Stoka apprecējās ar Džeikobu Stoku.
Džonatans Penrouzs
Biogrāfija
Sekmīgi pārstāvējis Anglijas komandu lielākajos komandu šaha turnīros:
1970. gadu beigās nopietni pievērsies korespondencšaham. 1998. gadā 13. Pasaules čempionātā korespondencšahā ieguvis bronzas medaļu (uzvarēja Mihails Umanskis).
Par panākumiem turnīros FIDE 1961. gadā Penrouzam piešķīrusi starptautiskā meistara (IM), bet 1993. gadā - starptautiskā lielmeistara (GM) goda nosaukumu. 1983. gadā ICCF piešķīrusi viņam starptautiskā lielmeistara (GMC) nosaukumu.
Zahari (Dricānu pagasts)
Zahari ir ciems Dricānu pagastā, Rēzeknes novadā. Atrodas 243 km attālumā no Rīgas.
Ciema apkārtnē atrodas vairāki kultūras pieminekļi (Dricānu katoļu baznīca, piemiņas vieta 1945. gada pavasarī nogalinātajiem astoņiem latviešu patriotiem).
Boķu kalns
Boķu kalns ir paugurs Vidzemes augstienes Vestienas paugurainē. Izvietojies Madonas novada Vestienas pagasta austrumdaļā uz ziemeļrietumiem no Talejas ezera. Ietilpst Gaiziņkalna dabas parkā un atrodas 1,5 km no paša Gaiziņkalna. Paugurs ir gredzenveida pirmmasīva augstākā virsotne, to šķērso autoceļš V884.
Paugurmasīvam ir stāvas, glaciotektoniskā izspieduma ieplaciņu un gravu saposmotas nogāzes, kā arī vairākas virsotnes, viena no tām – Kaļvu kalns (~265 m v.j.l.). Paugurmasīva centrālajā daļā esošajā pazeminājumā atrodas Asmenīša ezers.
Žiževa
Žiževa (arī Žižova) ir ciems Zilupes novada Zaļesjes pagastā. Izvietojies pagasta ziemeļaustrumos 8,3 km no pagasta centra Zaļesjes, 3 km no novada centra Zilupes un 305,5 km no Rīgas.
Apdzīvotā vieta izvietojusies pie autoceļa V538 (Zilupe–Pasiene), Zilupes labajā krastā.
Roberts Veids
Roberts Greiems Veids (en; Danīdina —  Londona) bija Jaunzēlandes un Lielbritānijas starptautiskais meistars šahā (1950). Britu impērijas ordeņa virsnieks (1979).
Biogrāfija
Pazīstamā Jaunzēlandes šahista Sesila Purdi skolnieks. Trīs reizes uzvarējis Jaunzēlandes šaha čempionātos (1944, 1945, 1948). 1949. gadā pārvācies uz dzīvi Lielbritānijā. Divas reizes uzvarējis Anglijas šaha čempionātos (1952, 1970).
Pārstāvējis Anglijas un Jaunzēlandes komandu lielākajos komandu šaha turnīros:
Par panākumiem turnīros FIDE 1950. gadā Veidam kā vienam no pirmajiem piešķīrusi starptautiskā meistara (IM) nosaukumu. Bijis pazīstams kā šaha treneris un daudzu šaha grāmatu autors. Līdz mūža beigām piedalījies šaha turnīros.
Imphāla
Imphāla ir pilsēta Indijas austrumos, Manipuras štata administratīvais centrs. 2016. gadā Imphālā dzīvoja 268 tūkstoši iedzīvotāju. Pilsēta atrodas Manipuras upes ielejā. Imphāla bija Manipuras valdnieku rezidences vieta pirms tā tika iekļauta Britu Indijā. 1944. gadā Imphālā norisinājās nozīmīga kauja, kurā apvienotie angļu un indiešu spēki cīnījās pret Japānas impēriju.
Zahari (Nirzas pagasts)
Zahari ir ciems Nirzas pagastā, Ludzas novadā. Atrodas 290 km attālumā no Rīgas.
Jaunplatone
Jaunplatone ir ciems Jelgavas novada Platones pagastā. Atrodas pagasta dienvidu daļā 6 km no pagasta centra Platones, 18 km no novada centra Jelgavas un 58 km no Rīgas.
Apdzīvotā vieta atrodas Platones upes krastā.
Džovanni Džentile
Džovanni Džentile (dzimis, miris ) bija itāļu filozofs un valsts darbinieks, viens no redzamākajiem fašisma ideologiem.
Dzimis Sicīlijā, aptiekāra ģimenē. Pasniedza dažādās universitātēs līdz 1917. gadā kļuva par Romas "La Sapienza" universitātes filozofijas vēstures profesoru. No 1903. līdz 1922. gadam sadarbojās ar Benedeto Kroči, kopā izdodot žurnālu La Critica. Abu filozofu attiecības pārtrūka, jo Džentile pieņēma fašisma kustību, turpretim Kroče kļuva par tās redzamu kritiķi. 1922. gadā Džentile kļuva par izglītības ministru Musolīni valdībā un veica Itālijā skolu reformu. 1925. gadā tika publicēts Džentiles radīts "Fašistu intelektuāļu manifests" (Manifesto degli intellettuali fascisti), kuru citu starpā bija parakstījuši arī Kurcio Malaparte, Filipo Tomāzo Marineti, Luidži Pirandello, Džuzepe Ungareti. Džentile arī radījis 1932. gadā publicētās esejas "Fašisma doktrīna" (La dottrina del fascismo) pirmo daļu, kaut arī oficiāli par visu daļu autoru atzina Musolīni. Pēc tam, kad 1943. gadā Musolīni tika gāzts, Džentile atbalstīja Itālijas Sociālās Republikas izveidi un tika iecelts par Itālijas Zinātņu akadēmijas prezidentu. 1944. gadā Džentili Florencē atentātā nogalināja antifašistiskie partizāni.
Khmeru impērija
Khmeru impērija (okz) bija hindu un budistu valsts Dienvidaustrumāzijā no 802. līdz 1431. gadam. Khmeru impērijas pastāvēšanas laiku vēsturnieki sauc arī par Ankoras periodu, pēc impērijas galvaspilsētas Ankoras vārda. Impērija atradās mūsdienu Kambodžas, Laosas, Taizemes un Vjetnamas valstīs.
Kambodžas pamatiedzīvotāji khmeri savu valsti centās izveidot jau 802. gadā, kad tā brīža vadonis Džajavarmans II pasludināja neatkarību no Javas un proklamēja Devaraju. Viņš kopā ar saviem sekotājiem aizsāka kultu, kas pielūdz karali Dievu, šie procesi turpinājās un šādā veidā izveidojās Khmeru impērija, kas šā brīža Kambodžas teritorijā pastāvēja no 9. līdz 15. gadsimtam. Turpinot valdīt valdniekam Džajavarmanam VIII impērijai uzbruka mongoļu karaspēks, taču asiņainie slaktiņi izpalika, Khmeru impērijas valdniekam izdevās vienoties ar mongoļu vadoni Hubilaju par mierizlīgumu, kas panākts khmeriem samaksājot mongoļu karaspēkam.
Rūdolfs Jurciņš
Biogrāfija
Studējis Latvijas Universitātes Tautsaimniecības fakultātē, taču studijas nav pabeidzis.
Khmeru impērija
Aptuveni 13. gadsimtā Šrilankas mūki iepazīstināja Dienvidaustrumāziju, tostarp Kambodžu, ar budismu, kas strauji izplatījās visā Dienvidaustrumāzijā. Lai gan valstī līdz tam galvenā reliģija bija hinduisms, vietējie iedzīvotāji arvien vairāk sāka praktizēt budismu un budisms kļuva par populārāko reliģiju arī Khmeru impērijā. Oficiālo valsts reliģijas statusu budisms gan ieguva tikai 1295. gadā, kad pie varas nāca valdnieks Indravarmans III.
Rūdolfs Jurciņš
Biogrāfija
Basketbolu sācis spēlēt 1924. gadā 15 gadu vecumā, pirms tam spēlējis futbolu. Laikā no 1930. līdz 1937. gadam spēlējis "Universitāte Sports" klubā, pirms tam pārstāvējis Latvijas sporta biedrības basketbola klubu. Seškārtējs Latvijas čempions (1928, 1930, 1934—1937).
Khmeru impērija
Khmeru Impērija 12. gadsimtā bija kļuvusi par lielāko impēriju visā Dienvidaustrumāzijā, tās centrs atradās Ankorā, ap kuru tika būvēti tempļi un pilsētas. 2007. gada veiktajos izrakumos Ankorā tika gūti pierādījumi tam, ka Ankora bijusi lielākā pasaules pilsēta pirmsrūpniecības laikmetā. Tās kopējā platība bijusi ap 2980 kvadrātkilometriem. Pilsētas plānojums liecināja, ka tajā spētu uzturēties ap 1 miljonu iedzīvotāju. Arī pēc impērijas sabrukšanas 15. gadsimtā Ankora un Ankorvats Kambodžā saglabājušies līdz mūsdienām.
Rūdolfs Jurciņš
Biogrāfija
1945. gadā tika arestēts (kā iemesls tika norādīts nelegālo ieroču turēšana) un 1947. gadā — deportēts uz GULAG nometni Krievijas PFSR. Miris Molotovas apgabalā.
Bija latviešu studentu korporācijas Beveronija biedrs.
My Generation
My Generation ir britu rokgrupas The Who dziesma, kas iekļauta tāda paša nosaukuma studijas albumā. Viena no grupas ievērojamākajām dziesmām.
Singls tika izdots. Apvienotās Karalistes singlu topā tā sasniedza 2. vietu, kas ir grupas labākais sasniegums dzimtenē, ASV singlu topā tika ieņemta 74. vieta. Žurnāls Rolling Stone to ierindoja 11. vietā 500 visu laiku labāko dziesmu sarakstā, VH1 — 13. vietā 100 labāko rokenrola dziesmu sarakstā. Iekļauta Grammy slavas zālē.
Classic Brugge–De Panne
Classic Brugge–De Panne (iepriekš Driedaagse Brugge-De Panne) ir profesionālas šosejas riteņbraukšanas sacensības, kuras notiek nedēļas vidū pirms Flandrijas tūres. Kopš 2018. gada tās notiek divu dienu garumā — vīriešu sacensības trešdienā un sieviešu sacensības ceturtdienā. Abas sacensības sākas Brigē un noslēdzas De Pannes piejūras kūrortā.
Sieviešu sacensības iekļautas UCI Pasaules tūres kalendārā; vīriešu sacensības ilgstoši bija UCI Eiropas tūres kalendārā, bet no 2019. gada tika iekļautas UCI Pasaules tūres sacensību kalendārā.
HC Ajoie
HC Ajoie ir hokeja komanda, kas bāzēta Porantruī, Šveicē un spēlē Nacionālajā līgā. Komanda dibināta 1973. gadā, un Nacionālajā līgā spēlē kopš 2021. gada.
Iepriekš komanda ilgus gadus aizvadīja NLB un Šveices līgā. 1992., 2016. un 2021. gadā komanda izcīnīja Šveices otrās spēcīgākās līgas čempiones titulu.
Rūci
Rūci, arī Rūči, ir ciems Alūksnes novada Jaunlaicenes pagastā. Atrodas pagasta dienvidu daļā 4 km no pagasta centra Jaunlaicenes, 14 km no novada centra Alūksnes un 191 km no Rīgas.
Zahariha
Zahariha ir ciems Silmalas pagastā, Rēzeknes novadā. Atrodas 242 km attālumā no Rīgas.
Apdzīvotā vieta atrodas pie vietējā autoceļa V582 (Silmala_Kruki).
Toše Proeskis
Todors (Toše) Proeskis (dzimis, miris ) bija aromāņu izcelsmes maķedoniešu dziedātājs. Populārs Balkānu reģionā. 2004. gada Eirovīzijas dziesmu konkursā Stambulā ieņēmis 10. vietu finālā. Miris autokatastrofā Horvātijā. Apglabāts oficiālās valsts bērēs. Proeski kaps kļuvis par fanu svētceļojumu vietu.
Janševska prospekts (Rīga)
Janševska prospekts ir iela, kas atrodas Rīgas pilsētas Mežaparka apkaimē. Tas sākas krustojumā ar Meža prospektu un beidzas krustojumā ar Atpūtas aleju. Janševska prospekts pastāv no 1938. gada, laika gaitā nosaukums nav ticis mainīts.
Iela pilnībā atrodas Mežaparka zaļajā zonā un līdzās Atpūtas alejai ir viena no zaļākajām Rīgas ielām. Nosaukta par godu latviešu rakstniekam Jēkabam Janševskim.
Ielu savienojumi
Janševska prospekts ir savienots ar šādām ielām:
Pītersons
Pītersons (en — 'Pītera dēls', no personvārda Pīters (Peter); sieviešu dzimtē Pītersona) ir angļu cilmes uzvārds, kam citās ģermāņu valodās sastopami līdzīgi uzvārdi ar tādu pašu cilmi — Pētersons (de), Pētersens (da), Petešons (sv) un Petešens (no). Cilvēki ar šo uzvārdu:
Bajāri (Jaunsvirlaukas pagasts)
Bajāri ir ciems Jelgavas novada Jaunsvirlaukas pagastā. Atrodas pagasta ziemeļu daļā 13 km no pagasta centra Staļģenes, 4 km no novada centra Jelgavas un 40 km no Rīgas.
Apdzīvotā vieta atrodas Lielupe upes krastā. Vēsturiski veidojusies ap Vecsvirlaukas (Alt-Bergfried) muižu.
Arnts
Arnts (de, no saīsinājuma personvārdam Arnolds (Arnold); sieviešu dzimtē Arnta) ir vācu cilmes uzvārds. Cilvēki ar šo uzvārdu:
Areni
Areni (hy, ) ir liels ciems Armēnijas Vajocdzoras marzē. Populārs tūristu galamērķis ar daudziem seniem apskates objektiem, vīna darītavām un tradicionālās virtuves restorāniem.
Ģeogrāfija
Ciems atrodas Arpas upes ielejā Vajocdzoras marzes ziemeļrietumu daļā netālu no šosejas, kas savieno Erevānu ar Irānas robežu. Attālums līdz reģiona galvaspilsētai Jehegnadzorai ir 14 kilometri.
Iedzīvotāji
Pēc 2011. gada tautskaites datiem Areni ciemā bija 2006 iedzīvotāji, pārsvarā etniskie armēņi.
USA-218
USA-218 jeb RAX-1 (no en — "Radio polārblāzmas pētnieks") bija ASV studentu būvēts pavadonis, kas paredzēts jonosfēras pētījumiem. Kosmiskais aparāts palaists 2010. gada novembrī un bija paredzēts viena gada darbam, bet priekšlaicīgi beidzis darbību.
Kosmisko aparātu izgatavoja Mičiganas Universitāte sadarbībā ar SRI International. Projektu sponsorēja Nacionālais zinātnes fonds. Eksperimentā izmanto Aļaskā izvietotu radaru, kas raida radiosignālus jonosfērā. Kad RAX atrodas virs radara, tas uztver izklīdinātos signālus, kuri tiek apstrādāti borta datorā un raidīti uz zemes stacijām zinātnieku analīzei. Misijas mērķis ir jonosfēras plazmas nestabilitāšu izprašana, lai varētu izveidot neliela termiņa prognožu modeļus. Tas ļautu kosmisko aparātu operatoriem labāk plānot to misiju darbības ar paredzamiem sakaru traucējumu periodiem.
RAX ir trīskāršs CubeSat 3U standarta pavadonis ar izmēriem 10 cm × 10 cm × 34 cm. Tā masa ir 2,8 kg. Elektroenerģiju nodrošina saules baterijas, kas izvietotas uz sānu malām. Konstrukcijā izmantoti daudzi komerciāli plaši pieejami komponenti.
RAX palaišanu veica ASV Gaisa spēki Aizsardzības departamenta programmas STP-S26 ietvaros. Pavadonis tika palaists 01:25 UTC ar nesējraķeti Minotaur IV no Kodiakas starta kompleksa.
Saules bateriju paneļos bija radusies degradācija, un pēc vairākiem mēnešiem RAX-1 palika bez elektroenerģijas avota. Par to tika paziņots 2011. gada 10. maijā.
Lai paveiktu ieplānoto misiju, komanda atrisināja RAX-1 nepilnības jaunā modelī, un RAX-2 tika palaists 2011. gada oktobrī.
Agate Caune
Agate Caune (dzimusi Valmierā) ir latviešu vieglatlēte, specializējusies garo distanču skriešanā.
A. Caune ir Valmieras sporta skolas audzēkne. Divkārtēja Latvijas čempione pieaugušajiem 5000 m distancē stadionā (2021, 2022) un Latvijas rekordiste šajā distancē šosejas skrējienā (15:23,00; 2023).
Sasniegusi labus panākumus starptautiskajos jaunatnes čempionātos. 2022. gada Pasaules U-20 čempionātā, kas notika Kolumbijā, viņa izcīnīja 4. vietu 5000 m distancē un 6. vietu 3000 m distancē. 2021. gada Eiropas U-20 čempionāta sudraba medaļas ieguvēja 5000 m distancē.
2023. gada Eiropas čempionātā telpās (pieaugušajiem) A. Caune iekļuva finālā, kur, uzstādot jaunu Latvijas rekordu U-20 vecuma grupai 3000 m (8:56,88), izcīnīja 11. vietu. 2023. gada Eiropas spēlēs ieguva zelta medaļu 5000 metru distancē. Hožovā debitēja Dimanta līgas posmā un 3000 metru distancē ieguva septīto vietu, labojot Latvijas rekordu (8:39,78). 2023. gada Eiropas U-20 čempionātā Jeruzalemē izcīnīja zelta medaļu 3000 metru un 5000 m metru distancē (šajā uzstādot arī čempionāta rekordu 15:03,85).
Vita Matīse
Vita Matīse (dzimusi ) ir latviešu burātāja.
Divas reizes piedalījusies vasaras olimpiskajās spēlēs. 2000. gadā Sidnejā Mistral klasē viņa ieņēma 22. vietu, pēc četriem gadiem Atēnās — 20. vietu.
Baykar Bayraktar TB2
Bayraktar TB2 (no turku valodas "karognesējs") ir vidēja augstuma ilgstoša lidojuma (MALE) bezpilota kaujas lidaparāts (UCAV), kas spēj veikt attālināti vadītas vai autonomas lidojumu darbības. To ražo Turcijas uzņēmums Baykar Defense galvenokārt Turcijas bruņotajiem spēkiem. Lidaparātu uzrauga un kontrolē apkalpe zemes vadības stacijā, ieskaitot ieroču izmantošanu. Šī bezpilota lidaparāta izstrādi vadīja Masačūsetsas Tehnoloģiju institūta absolvents Seldžuks Bairaktars.
2021. gada 26. novembrī bezpilota lidaparāts TB2 bija veicis jau 400 000 lidojuma stundu visā pasaulē. Lielākais TB2 bezpilota lidaparātu operators ir Turcijas militārais sektors, taču eksporta modelis ir pārdots vairākām citām valstīm. Turcija bezpilota lidaparātu plaši izmantojusi triecienos Kurdistānas strādnieku partijas (PKK) un Tautas aizsardzības vienību (YPG) objektiem Irākā un Sīrijā.
2020. gada Kalnu Karabahas karā to izmantoja Azerbaidžāna, bet 2022. gadā Krievijas iebrukuma Ukrainā laikā tos sekmīgi izmantoja Ukrainas spēki.
Els Horfords
Alfrēds Džoels Horfords Reinoso (en; dzimis Puertoplatā) ir Dominikānas basketbolists, spēlē spēka uzbrucēja un centra pozīcijā, Dominikānas basketbola izlases dalībnieks. 2023. gadā pārstāv Nacionālās basketbola asociācijas (NBA) klubu Bostonas "Celtics". Piecas reizes piedalījies Visu zvaigžņu spēlē, kā arī 2011. gadā tika iekļauts līgas simboliskajā trešajā izlasē.
Karjera
Spēlējis NCAA, kur pārstāvēja Floridas Universitātes basketbola komandu "Gators". Komandas sastāvā viņš divas reizes kļuva par NCAA čempionu (2006, 2007). 2007. gada NBA draftā E. Horfordu Atlantas "Hawks" izraudzījās pirmajā kārtā ar trešo kārtas numuru (pēc Grega Odena un Kevina Duranta). Jau pirmajā sezonā E. Horfords ieņēma vietu "Hawks" starta pieciniekā, bet komanda sasniedza play-off, kur piekāpās nākamajiem čempioniem Bostonas "Celtics" (3—4). Debijas sezonā viņš tika iekļauts līgas simboliskajā debitantu pirmajā izlasē.
2016. gada jūlijā E. Horfords kā brīvais aģents noslēdza līgumu ar Bostonas "Celtics" par 113 miljoniem dolāru uz 4 sezonām. 2017.—2018. gada NBA sezonā "Celtics" ar centra spēlētāju sastāvā sasniedza Austrumu konferences finālu, kur piekāpās Klīvlendas "Cavaliers".
2022. gada NBA play-off spēlēs E. Horfords 35 gadu vecumā bija viens no svarīgākajiem spēlētājiem "Celtics" komandā. 10. maija otrās kārtas uzvarā pār Milvoki "Bucks" (116—108) viņš guva 30 punktus (iemetot 5 no 7 trīspunktu metieniem) un sasniedza karjeras rezultativitātes rekordu izslēgšanas spēlēs.
Nacionālā izlase
E. Horfords spēlē Dominikānas basketbola izlasē kopš 2008. gada. Būdams tās līderis, izcīnīja bronzas medaļu 2011. gada Amerikas čempionātā.
Kaukāza gūstekne jeb Šurika jaunie piedzīvojumi
Filmēšana notika Krimā 1966. gadā. Lielas grūtības sagādāja atrast galvenās sieviešu lomas atveidotāju. Natālija Varleja tika izvēlēta teju vai 500 cilvēku konkurencē, un šeit lielu lomu nospēlēja gan viņas pieredze, strādājot cirkā, gan arī tas, ka filmēšanas laikā satrakojies ēzelis nomierinājās brīdī, kad Natālija piegāja tam klāt. Tā arī radās ideja filmas sākumā atspoguļot ejošu sievieti, ēzeli un Šuriku uz ēzeļa.
Sižets
Kaukāza izpildvaras pārstāvis Saahovs iemīlas jaunajā studentē Ņinā. Pēc labākajām tradīcijām viņš nevis bildina meiteni, bet gan vienojas ar viņas onkuli: par 20 aitām, ledusskapi un goda rakstu viņš sev nopērk sievu. Turklāt pēc vislabākajām tradīcijām, sieva tiek zagta. Tikmēr jaunais folklorists Šuriks iepazīst Kaukāza burvību, kolekcionējot teikas un sakāmvārdus. Būdams Kaukāzā, Šuriks "pārskrien ceļu" līgavas zagļiem un arī Saahovam, jo viņam pašam Ņina bija ļoti iepatikusies.
Lomās
un citi aktieri.
Cenzūra
Padomju cenzūras dēļ nācās mainīt vairākas filmas epizodes:
Reakcija
Filma bija kases grāvējs. Tās pirmizrāde notika 1967. gada 3. aprīlī Maskavā. "Kaukāza gūstekne" patika arī Leonīdam Brežņevam, kas, iespējams, nedaudz palīdzēja tās veidotājiem filmu dabūt uz ekrāniem.
Jauns ekranizējums
2014. gadā iznāca filmas rīmeiks "Kaukāza gūstekne 2". Filma skatītājiem nepatika. Oriģinālās filmas aktieris Vladimirs Etušs nosauca filmu par Gaidaja darba simtprocentīgu kopiju ar vienīgo atšķirību — rīmeika darbība notiek mūsdienās.
Andoni Subisarreta
Andoni Subisarreta Urreta (es, dzimis ) ir basku izcelsmes bijušais Spānijas futbolists, spēlēja vārtsarga pozīcijā. Subisarretam pieder rekords par visvairāk aizvadītām spēlēm La Liga, kā arī par visvairāk "sausajām spēlēm". Savu karjeru Subisarreta sāka Bilbao "Athletic" komandā, kur viņš izcīnīja divus La Liga titulus. Vēlāk viņš astoņus gadus spēlēja FC Barcelona, kur viņš četrus La Liga titulus. Savu karjeru noslēdza Valencia CF.
Spānijas futbola izlases sastāvā Subisarreta spēlēja trijos Eiropas čempionātos, kā arī 1986., 1990., 1994. un 1998. gada FIFA Pasaules kausā.
Sasniegumi
Athletic Bilbao
FC Barcelona
Ernsts Morics Arnts
Ernsts Morics Arnts (dzimis, miris ) bija vācu dzejnieks, pamfletists un rakstnieks. Viens no vācu nacionālisma pamatlicējiem. Vācijas apvienošanās propagandists. Darbos ieskanas pretfranču un antisemītiskas tendences. Ietekmējis vācu studentu korporāciju (Burschenschaft) kustību.
Dzimis Rīgenes salā. Mācījies teoloģiju un vēsturi Greifsvaldē un Jēnā. Pēc studijām strādāja par privātskolotāju un ceļoja. 1800. gadā atgriezās Greifsvaldē un sāka strādāt par vēstures pasniedzēju vietējā universitātē. Parādīja sevi kā dzimtbūšanas un Napoleona ietekmes pretinieku. Pretfranču nostājas dēļ bija spiests emigrēt uz Stokholmu, kur nodzīvoja 1806. līdz 1810. gadam, kad atgriezās Vācijā.
1818. gadā apmetās Bonnā, kur pasniedza vietējā universitātē. Pamatojoties uz 1819. gada Karlsbādes dekrētiem, Arnta sabiedriskā darbība tika ierobežota. 1848. gadā Frankfurtes Nacionālās asamblejas deputāts.
Arnta pretfranču tekstus vācu nacionālisti izmantoja propagandā abos pasaules karos. Viņa vārdā nosaukta Greifvaldes Universitāte.
Lachnini
Lachnini ir īsto laputu dzimtas cilts.
Izplatība
Ciltij ir plašs areāls, un tā sastopama Ziemeļamerikā, Karību salās, Japānā, Korejas pussalā, Ķīnā, Taivānā, Indijā, Centrālāzijā, Eiropā, Austrālijā un Polinēzijā, Indijas okeāna rietumu daļas salās, Tunisijā.
Dzīvesveids
Dzīvo uz dažādiem dižskābaržu, rožu, kļavu un vītolu dzimtas augiem. Daudzas sugas sadzīvo ar skudrām.
Sistemātika
Laputu sugu datubāzē (Aphid Species File) norādītas četras (Lachnus, Longistigma, Maculolachnus, Pterochloroides), kukaiņu klasifikācijas datubāzē — desmit ģintis.
Hrvoje Bartolovičs
Hrvoje (Vojko) Bartolovičs (hr, dzimis, miris ) bija horvātu šaha problēmists. Bijis Dienvidslāvijas šaha problēmistu savienības priekšsēdētājs, FIDE šaha kompozīcijas pastāvīgās komisijas loceklis.
Sasniegumi šaha kompozīcijā
Kopš 1948. gada publicējis apmēram 800 dažādu žanru šaha kompozīcijas, galvenokārt, divvilčus. Konkursos ieguvis apmēram 230 godalgas, tai skaitā 80 pirmās.
No 1956. gada starptautiskais tiesnesis un no 1980. gada Starptautiskais lielmeistars šaha kompozīcijā. FIDE Albumos iekļauts 81 uzdevums, reitings — 79,5 punkti.
Šaha kompozīciju piemēri
'''Uzdevums Nr. 1'''
Zaharova (Robežnieku pagasts)
Zaharova ir ciems Robežnieku pagastā, Krāslavas novadā. Atrodas 304 km attālumā no Rīgas.
Ciema apkārtnē atrodas Nauļānu ezers.
Broadcom
Broadcom Inc. ir ASV reģistrēts elektronisko iekārtu un komponenšu izstrādātājs un izplatītājs. Tas dibināts 2016. gadā, apvienojoties Avago Technologies un Broadcom Corporation. Uzņēmuma galvenais birojs atrodas Sanhosē, ASV.
Broadcom grupas uzņēmumi piedāvā produkciju galvenokārt četrās grupās: fiksēto tīklu infrastruktūra, bezvadu sakari, datu uzglabāšanas risinājumi uzņēmumiem, rūpnieciskās ierīces un citi.
Broadcom Inc. akcijas tiek kotētas Nasdaq biržā (kods AVGO).
Vēsture
Uzņēmuma pirmsākums datējams ar 1961. gadu, kad Hewlett-Packard izveidoja pusvadītāju nodaļu. Tā kopā ar medicīnas produktu un instrumentu grupu no Hewlett-Packard atdalījās 1999. gadā, izveidojot uzņēmumu Agilent Technologies. 2005. gada augustā Agilent Technologies pārdeva pusvadītāju nodaļu, no kuras izveidots uzņēmums Avago Technologies.
2016. gada 2. novembrī paziņots, ka Broadcom Limited par 5,5 miljardiem dolāru iegādāsies ASV uzņēmumu Brocade Communications Systems, kas nodarbojās ar tīklu iekārtu, mikroshēmu un programmatūras biznesu. Apvienošanās aizkavējās saistībā ar ASV Ārējo investīciju komitejas izmeklēšanu. Darījums pabeigts 2017. gada 17. novembrī. 4. decembrī Brocade piederošais Ruckus Wireless (piekļuves punktu un ICX maršrutētāju bizness) par 800 miljoniem USD tika pārdots ASV uzņēmumam Arris International.